**Vyhlásenie uchádzača vo verejnom obstarávaní**

|  |  |
| --- | --- |
| Obchodné meno, názov uchádzača: |  |
| Adresa, sídlo: |  |
| IČO: |  |

Ako štatutárny zástupca vyššie uvedeného uchádzača týmto čestne vyhlasujem, že

* + - chceme za úhradu poskytnúť predmet zákazky a preto bezvýhradne súhlasíme a plne akceptujeme ustanovenia **Návrhu Zmluvy o dielo** a bezvýhradne súhlasíme s podmienkami uvedenými vo **Výzve na predloženie ponuky v zmysle § 117** a v ostatných dokumentoch poskytnutých Zadávateľom v lehote na predkladanie ponúk;
    - všetky predložené doklady a údaje v ponuke sú pravdivé a úplné a o tom, že obsahu **Výzvy na predloženie ponuky v zmysle § 117** a obsahu všetkých ostatných dokumentov poskytnutých Zadávateľom v lehote na predkladanie ponúk rozumieme;
    - nami ponúknuté tovary v **Prílohe č. 1 – Technické požiadavky predmetu zákazky** spĺňajú ako „*Všeobecné pokyny platné pre všetky položky*“, tak aj „*Technické požiadavky*“ každej jednej položky našej cenovej ponuky.
    - všetky doklady, dokumenty a vyhlásenia predložené v ponuke, ktoré neboli pôvodne vyhotovené v elektronickej podobe sú zhodné s originálnym vyhotovením, ktoré máme ako uchádzač k dispozícii v listinnej podobe;
    - predkladáme iba jednu ponuku na tento predmet zákazky;
    - nie sme členom skupiny dodávateľov, ktorá predkladá ponuku v súlade s ustanovením § 49 ods. 7 zákona o verejnom obstarávaní;
    - dávame písomný súhlas k tomu, že doklady a údaje v nich obsiahnuté, ktoré poskytujeme v súvislosti s týmto verejným obstarávaním, môže Zadávateľ spracovávať podľa **zákona č. 18/2018 Z. z. o ochrane osobných údajov** a o zmene a doplnení niektorých zákonov. Týmto tiež súhlasíme so spracovaním poskytnutých osobných údajov v súlade s **Nariadením EP a Rady č. 2016/679** zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (tzv. GDPR). Súhlas k spracúvaniu osobných údajov fyzických osôb, poskytnutých v rozsahu meno a priezvisko, bydlisko, dátum narodenia, rodné číslo, číslo OP, e-mailová adresa, telefónny kontakt, je Zadávateľ oprávnený spracúvať za účelom naplnenia predmetu verejného obstarávania po dobu trvania vyhlásenej súťaže a na dobu potrebnú k výkonu práv a povinností vyplývajúcich zo všeobecne záväzných právnych predpisov. Dotknutá osoba môže svoj súhlas písomne kedykoľvek odvolať. Na osobné údaje, ktoré sa už stali verejne známymi, sa právo výmazu nevzťahuje;
    - dávame písomný súhlas k tomu, aby kópia našej ponuky bola zverejnená v Profile verejného obstarávateľa v súlade s § 64 ods. 1 písm. b) zákona o verejnom obstarávaní;
    - naša spoločnosť nie je čo i len v potenciálnom konflikte záujmov vo vzťahu k osobám Zadávateľa, ktorí sú uvedení vo **Výzve na predloženie ponuky v zmysle § 117**, alebo na oficiálnych internetových stránkach Zadávateľa <https://www.nspnz.sk/>.

*V ............................................ dňa .......................*

Podpis štatutárneho orgánu uchádzača: ................................................................................